
Определение №59/25.01.2010 по ч. търг. д. №29/2010 на ВКС, ТК, II т.о.
 


 	
	ОПРЕДЕЛЕНИЕ	
	 	
		
	 	
	№ 59	
	 	
		
	 	
	София, 25.01.2010 година	
	 	
		
	 	
	Върховният касационен съд на Република България, Търговска колегия, второ отделение в закрито заседание на двадесет и втори януари две хиляди и десета година в състав:	
		
	 ЧЛЕНОВЕ: ЛИДИЯ ИВАНОВА	
	 	
	 ЕМИЛИЯ ВАСИЛЕВА	
	 	
		
	 	
	при секретар 	
	 	
	и с участието на прокурора	
	 	
	изслуша докладваното от съдията Росица Ковачева 	
	 	
	ч. т. дело № 29/ 2010 год.	
		
	 	
	 	
	 	
		
		
	Производството е по чл. 274 ал. 2 пр. 2 ГПК, образувано по частна жалба вх. № 10979/ 22. ХІІ.2009 г. на В. М. И. - ЕТ с фирма “Вла - ми - ил - експрес - В. И. ” - гр. Р. срещу постановените по делото съдебни актове, с които са върнати подадените от него четири частни касационни жалби за отмяна на Определение № 222/ 29.V.2009 г. по гр. д. № 434/ 2009 г. на Русенски окръжен съд, с което е потвърден отказа на първоинстанционния съд да бъде освободен ищецът, като едноличен търговец, от внасяне по предявените искове на държавна такса, на основание чл. 83 ал. 2 ГПК. По изложените съображения жалбоподателят иска да се отменят всички актове, постановени от Русенски окръжен съд и от ВКС, с които е отказано да се разгледа оплакването му срещу отказа на окръжния съд да го освободи от внасяне на държавна такса по предявените искове.	
	 	
	 Върховният касационен съд, Търговска колегия, второ отделение намира, че обжалваните разпореждания на зам. председателя на ВКС подлежат на обжалване пред Върховния касационен съд, съгласно чл. 274 ал. 2 изр. 2 ГПК, тъй като с тях са върнати подадени частни касационни жалби.	
	 	
	С Определение № 222 от 29.V.2009 г. по ч. гр. д. № 434/ 2009 г. на Русенски окръжен съд е потвърдено разпореждането на първоинстанционния съд, с което е отказано ищецът, като едноличен търговец, да бъде освободен от внасяне на държавна такса по предявените искове, на основание чл. 83 ал. 2 ГПК.	
	 	
	Срещу въззивното определение В. М. И. - ЕТ с фирма “Вла - ми - ил - експрес - В. И. ” - гр. Р. е подал:	
	 	
	частна жалба вх. № 4748/ 3.VІ.2009 г., върната с Разпореждане зам. председателя на ВКС № 236/ 15.VІ.2009 г., като нередовна с указания за изпълнение изискванията на чл. 274 ал. 3 вр. чл. 284 ал. 3 т. 1 ГПК и чл. 19 от Тарифата за държавните такси, които се събират от съдилищата по ГПК, като в изпълнение указанията, дадени с това разпореждане, въззивният съд е дал възможност на жалбоподателя да отстрани нередовностите на частната касационна жалба, които жалбоподателят не е изпълнил, поради което с Разпореждане на Русенски окръжен съд от 7.VІІ.2009 г. по ч. гр. д. № 434/ 2009 г. частната касационна жалба е върната, 	
	 	
	частна жалба вх. № 904/ 30.VІІ.2009 г. до ВКС срещу Разпореждането на РОС от 7.VІІ.2009 г. за връщане на частната касационна жалба, върната с Разпореждане зам. председателя на ВКС № 306/ 9.ІХ.2009 г. поради невнасяне на държавна такса и поради необходимостта да се извърши преценка за редовността на жалбата с оглед чл. 260 ГПК. В изпълнение на дадените с това разпореждане указания, с Определение от 28.ІХ.2009 г. по ч. гр. д. № 434/ 2009 г. Русенски окръжен съд е дал на жалбоподателя указания за отстраняване нередовностите на частната касационна жалба, включително да внесе 15 лв. държавна такса, които жалбоподателят не е изпълнил, поради което сРазпореждане на РОС от 30.ІХ.2009 г. частната касационна жалба е върната	
	 	
	частна жалба вх. № 9531/ 11. ХІ.2009 г. и частна жалба вх. № 9876/ 2009 г., двете до ВКС, по които с Разпореждане на зам. председателя на ВКС № 461 от 1. ХІІ.2009 г. по преп. вх. № 19490/ 25. ХІ.2009 г. на ВКС, е върната частната касационна жалба	
	 	
	и частна жалба вх. № 10979/ 22. ХІІ.2009 г. до ВКС, с която жалбоподателят иска отмяна на разпорежданията, постановени от ВКС. 	
	 	
	Така постановените съдебни актове за връщане на частната касационна жалба срещу въззивното определение, с което е потвърден отказът на първоинстанционния съд да освободи ищеца от внасяне на държавна такса по предявените искове, са законосъобразни. Жалбоподателят не е изпълнил многократно дадените от съдилищата указания да отстрани нередовността на частната касационна жалба, включително задължението да внесе 15 лв. държавна такса за разглеждането на частната касационна жалба, не е внесъл изцяло и следващата се държавна такса за разглеждане на настоящата частна жалба ( внесъл е 5 лв. държавна такса).	
	 	
	По изложените съображения постановените съдебни актове за връщане на частната касационна жалба срещу Определение №222/ 29.V.2009 г. на Русенски окръжен съд, с което е потвърдено първоинстанционното разпореждане, с което жалбоподателят, като едноличен търговец, не е освободен от внасянето на държавна такса по предявените искове, следва да се потвърдят. Затова Върховният касационен съд, Търговска колегия, второ отделение	
	 	
		
	 	
		
	 	
	ОПРЕДЕЛИ:	
	 	
		
	 	
		
	 	
	ПОТВЪРЖДАВА постановените от ВКС и от Русенски окръжен съд съдебни актове за връщане на частна касационна жалба, подадена от В. М. И. - ЕТ с фирма “Вла - ми - ил - експрес - В. И. ” - гр. Р. срещу Определение № 222/ 29.V.2009 г. по ч. гр. д. № 434/ 2009 г. на Русенски окръжен съд, с което е потвърдено първоинстанционното разпореждане, с което, като едноличен търговец, не е освободен от внасянето на държавна такса по предявените искове.	
	 	
	Определението не подлежи на обжалване.	
	 	
		
	 	
		
	 	
	ПРЕДСЕДАТЕЛ:	
	 	
	 ЧЛЕНОВЕ:	

